system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Comuna Gostavățu, Olt?
assistant
Gostavățu este o comună în județul Olt, Oltenia, România, formată din satele Gostavățu (reședința) și Slăveni.
 Suprafață: 4635 ha
 Intravilan: 448 ha
 Extravilan: 4187 ha
 Populație: 2919
 Gospodarii: 1272
 Nr. locuințe: 1272
 Nr. gradinite: 3
 Nr. scoli: 2

Demografie 

Conform recensământului efectuat în 2021, populația comunei Gostavățu se ridică la 2.454 de locuitori, în scădere față de recensământul anterior din 2011, când fuseseră înregistrați 2.919 locuitori. Majoritatea locuitorilor sunt români (91,4%), iar pentru 8,31% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,91%), iar pentru 8,96% nu se cunoaște apartenența confesională.

Politică și administrație 
Comuna Gostavățu este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Așezarea geografică 

Comuna Gostavățu este situată în partea de sud a județului Olt în Câmpia Caracalului, la o distanță de 61 km de orașul reședință de județ - Slatina și la 18 km de orașul Caracal, orașul cel mai apropiat al acesteia.

Ocupă o suprafață de 46 kmp., întinzându-se de-a lungul Râului Olt pe o lungime de 7,5 km.

Se învecinează: la nord cu comuna Stoenești, la sud cu comuna Babiciu, la est cu comunele Dăneasa și Sprâncenata, iar la vest cu comunele Deveșelu și Traian

Istorie 
Comuna Gostavățu este formată din satele: Gostavățu, care în limba dacă înseamnă "Sat de lângă apă" și Slăveni. Satul Gostavățu este reședința comunei și a fost atestat în anul 1569, luna decembrie, ziua 17, astfel, Alexandru Mircea întărește lui Neagomir ocina din Petroșani, pe care o va schimba cu Mihail Ban pentru ocina din Gostavățu.

Satul Slăveni este atestat documentar în anul 1510, luna mai, ziua 27, când Vlad cel Tânăr îi întărește lui Calotă "ca să-i fie Slăvenii toți". Pe teritoriul comunei s-au făcut descoperiri arheologice cum sunt: cunoscutul coif greco- iliric găsit la Slăveni și tezaurele de monede descoperite tot la Slăveni.

De asemenea, pe teritoriul satului Slăveni se află ruinele unui mare Castru roman care face parte din sistemul de fortificații al limeșului  alutan, precum și termele romane.

În revista "Chemarea credinței" Nr .18-19/1994 în articolul "Ne-am născut creștini" semnat de C.Coman se menționează că cel mai vechi lăcaș de cult creștin cunoscut în nordul Dunării a fost descoperit în localitatea Slăveni, județul Olt, - această biserică creștină datând din secolul IV d.H.

Comuna avea ca instituții publice și de instrucție: două școli de 4 (patru) ani și două primării, una în satul de reședință Gostăvățu, zidită în anul 1926, ea funcționând ca instituție cu mult timp înainte și una în satul aparținător Slaveni. Actualmente instituția funcționează în baza Legii nr.5/1990 privind Organizarea și funcționarea acesteia și a îndrumarului aprobat prin H.G. nr.932/1990.

Note 

Gostavățu